Khatškareita Noratuksen vanhalla hautausmaalla, Armeniassa. Vanhimmat ristikivet ovat 900–1000-luvuilta, mutta useimmat 1400–1500-luvuilta.
**Khatškar** (arm. խաչքար) eli **ristikivi** on Armeniassa ja armenialaisten asuttamilla alueilla tavattava, useissa erilaisissa paikoissa oleva kivi, joita on tehty keskiajalta asti. Khatškar on steela, johon on tavallisesti veistetty kasviornamentteja ja keskellä on Armenian risti. Kivessä voi olla jalusta ja korniisi.

Khatškarit toimivat jumalanpalveluksen kiinnekohtana, muistokivinä ja reliikkeinä jotka ylläpitävät viestintää maallisen ja pyhän välillä. Khatškarit voivat olla noin 1,5 metriä korkeita ja niiden keskiosassa on usein ornamentaalisesti kaiverrettu risti, jonka alapuolella on auringon tai ikuisuuden kehän symboli. Kiveen voi olla kaiverrettu myös kasviornamenttiaiheita, sekä pyhimysten tai eläinten kaiverruksia. 

Khatškareita on tuhottu eri aikoina. Arvioidaan, että niitä olisi Armeniassa jäljellä noin 50 000 kappaletta. Vuodesta 2010 khatškarit ovat olleet Unescon aineettoman kulttuuriperinnön luettelossa.

Khatškareita kaivertavat ja veistävät käsityöläiset Armeniassa tai Armenian diasporan yhteisöissä. Tekemiseen liittyvät käsityötaidot välittyvät suvuissa mestareilta oppipojille opettamalla perinteisiä menetelmiä, kuvioita, paikallisia eroja sekä yksilöllisiä improvisaatioita rohkaisten. Khatškarit tehdään tavallisesti käyttämällä paikallista kiveä, tuffia. Niitä veistetään käyttäen talttaa, stanssia, teräviä kyniä ja vasaroita. Kaiverrukset hiotaan käyttämällä hienoa hiekkaa. Pienet murtumat ja karkeat pinnat poistetaan savimuotilla tai liuskekivellä, jonka jälkeen ne maalataan.

Valmistunut khatškar nostetaan pystyyn pienen uskonnollisen seremonian kera. Khatškarin uskotaan omaavan pyhiä voimia sen siunaamisen ja voitelemisen jälkeen ja tarjoavan apua, suojelua, voittoja, pitkää elämää, muistamista ja meditaatiota sielun pelastukseksi. Yli 50 000:lla Armenian khatškarilla on jokaisessa oma kuvionsa, eikä kahta samanlaista ole.

Uhanalaiset khatškarit
----------------------

Historiallisessa Armeniassa ja sitä ympäröivillä seuduilla tehdyistä khatškareista on suuri osa on nykyisin Turkin, Azerbaidžanin ja osittain Georgian ja Iranin alueilla. Khatškareita on hävitetty systemaattisesti Turkissa, ja vain muutamia on jäljellä. Näitä ei ole luetteloitu, eikä valokuvattu kunnolla. Sen takia on vaikea nykyistä tilannetta on vaikea seurata. Eräs dokumentoitu esimerkki on armenialainmen hautausma Julfassa, Azerbaidžanissa.

Erään lähteen mukaan khatškareita tuhotaan, laiminlyödään tai siirretään Armeniassa. Näiden khatškareiden siirtämiseen johtaviksi syiksi on mainittu koristelu, uusien pyhien paikkojen luominen, tai tilan löytäminen uusille hautapaikoille.

Azerbaidžanin hallitus on kieltänyt väitteet siitä, että Azerbaidžanin armeija olisi murskannut khatškareita moukareilla Nahitševanin autonomisella alueella joulukuussa 2005.

Vanhoja khatškareita
--------------------

* Khatskar Gyumrissa.Khatskar Gyumrissa.
* Khatškar vuodelta 996.Khatškar vuodelta 996.
* Sanahinin luostarin khatškar.Sanahinin luostarin khatškar.
* Khatškar Haghartsinin luostarissa lähellä Dilijania, Armeniassa.Khatškar Haghartsinin luostarissa lähellä Dilijania, Armeniassa.
* Khatškar Pyhä Pelastaja Haghpatissa, 1273.Khatškar *Pyhä Pelastaja* Haghpatissa, 1273.
* Erilaisia khatškareita Makaravankin luostrissa, Armeniassa.Erilaisia khatškareita Makaravankin luostrissa, Armeniassa.
* Khatškar Sanahinissa.Khatškar Sanahinissa.
* Monumentaalinen keskiaikainen khatškar luostarissa Sanahinissa, Armeniassa vuonna 1902.Monumentaalinen keskiaikainen khatškar luostarissa Sanahinissa, Armeniassa vuonna 1902.
* Suuri khatškar 1400-luvulta Gandzasarin luostarissa, Vuoristo-Karabahissa.Suuri khatškar 1400-luvulta Gandzasarin luostarissa, Vuoristo-Karabahissa.
* Kaksoiskhatškarit Davidnakin luostarisn kellotornissa Vuoristo-Karabahissa.Kaksoiskhatškarit Davidnakin luostarisn kellotornissa Vuoristo-Karabahissa.
* Harvinainen pyöreä ristikivi Talinissa, Kuys Sandukhtin kappelissa, 900-luku.Harvinainen pyöreä ristikivi Talinissa, Kuys Sandukhtin kappelissa, 900-luku.

Nykyajan khatškareita
---------------------

* Moderni khatškar Goshavankissa.Moderni khatškar Goshavankissa.
* Moderni, amenaprkich-tyypin khatškar Novi Sadissa, Serbiassa, 1993.Moderni, amenaprkich-tyypin khatškar Novi Sadissa, Serbiassa, 1993.
* Moderni amenaprkich-tyypin khatškar ja kaksi muuta Sourp Nshan kirkossa, Beirutissa, Libanonissa, 2001.Moderni amenaprkich-tyypin khatškar ja kaksi muuta *Sourp Nshan kirkossa*, Beirutissa, Libanonissa, 2001.
* Moderni khatškar Krakovassa, Puolassa, 2004.Moderni khatškar Krakovassa, Puolassa, 2004.
* Moderni khatškar Libanonissa.Moderni khatškar Libanonissa.
* Moderni khatškar, jossa perinteistä armenialaista symbolismia Jerevanissa.Moderni khatškar, jossa perinteistä armenialaista symbolismia Jerevanissa.
* Moderni khatškar, Sourp Kevorkin kirkossa Beirutissa, Libanonissa, 2016Moderni khatškar, Sourp Kevorkin kirkossa Beirutissa, Libanonissa, 2016
* Moderni khatškar Neitsyt Marian hautakivellä, Getsemanessa, Jerusalemissa.Moderni khatškar Neitsyt Marian hautakivellä, Getsemanessa, Jerusalemissa.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Khatškar**.
1. ↑  Khachkars *khachkar.am*. Viitattu 11.9.2016. (englanniksi)
2. ↑  Armenian Cross Stones *Unesco*. Viitattu 11.9.2016. (englanniksi)
3. ↑  Azerbaijan: Famous Medieval Cemetery Vanishes *Institute for War & Peace Reporting*.  27.4.2006. Viitattu 15.3.2019. (englanniksi)
4. ↑  World Watches In Silence As Azerbaijan Wipes Out Armenian Culture *The Art Newspaper*.  25.5.2006.  Arkistoitu 11.9.2006. Viitattu 15.3.2019. (englanniksi)
5. ↑  Tragedy on the Araxes *Archaeology*.  30.6.2006. Viitattu 15.3.2019. (englanniksi)
6. ↑  Endangered Khachkars *Khachkar.am*. Kenats Tsar NGO. Viitattu 15.3.2019. (englanniksi)
7. ↑  Castle, Stephen: Azerbaijan 'flattened' sacred Armenian site *Belfast Telegraph/Wayback Machine*.  30.5.2006.  Arkistoitu 14.5.2018. Viitattu 15.3.2019. (englanniksi)

Aiheesta muualla
----------------